Document ID: 31996R1381

ΚΑΝΟΝΙΣΜΟΣ (ΕΚ) αριθ. 1381/96 ΤΗΣ ΕΠΙΤΡΟΠΗΣ της 17ης Ιουλίου 1996 για την τροποποίηση του κανονισμού (ΕΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΚ) αριθ. 2801/95 (2), και ιδίως τα άρθρα 4 παράγραφος 4 και 6 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1859/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3549/92 (4), καθορίζει το όριο οικονομικού μεγέθους των λογιστικών εκμεταλλεύσεων που περιλαμβάνονται στο πεδίο παρατήρησης του κοινοτικού δικτύου γεωργικής λογιστικής πληροφόρησης καθώς και τον αριθμό των λογιστικών εκμεταλλεύσεων που πρέπει να επιλεγούν ανά περιφέρεια κατά τις διάφορες λογιστικές χρήσεις 7 ότι πρέπει να τροποποιηθεί ο προαναφερθείς κανονισμός, με τον καθορισμό του επιπέδου του ορίου οικονομικού μεγέθους για τις γεωργικές εκμεταλεύσεις της Αυστρίας, της Φινλανδίας και της Σουηδίας ώστε να καλυφθεί το πεδίο παρατήρησης όσον αφορά τις εν λόγω γεωργικές εκμεταλλεύσεις. ότι πρέπει επίσης να καθορισθεί, για τα προαναφερθέντα κράτη μέλη καθώς και για την Ισπανία και την Πορτογαλία, ο αριθμός των λογιστικών εκμεταλλεύσεων που πρέπει να επιλεγούν ανά περιφέρεια κατά τη διάρκεια των λογιστικών χρήσεων 1995 και επόμενα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής του δικτύου γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1859/82 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
«Άρθρο 2
Το όριο οικονομικού μεγέθους που αναφέρεται στο άρθρο 4 του κανονισμού αριθ. 79/65/ΕΟΚ για τη λογιστική χρήση 1995, περίοδος 12 διαδοχικών μηνών που αρχίζει μεταξύ της 1ης Ιανουαρίου και 1ης Ιουλίου 1995, και για τις επόμενες σε ΜΕΜ κατά την έννοια του παραρτήματος ΙΙΙ της απόφασης 85/377/ΕΟΚ της Επιτροπής (*), καθορίζεται ως εξής:
ΘΕΣΗ ΠΗΝΑΚΑ
(*) ΕΕ αριθ. L 220 της 17. 8. 1985, σ. 1.»
2. Το παράρτημα Ι του κανονισμού (ΕΟΚ) αριθ. 1859/82 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη λογιστική χρήση 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1996.

Labels: 18
19
6